stanford-oval/wikipedia huggingface dataset:
Keskusta (Jyväskylä)
Ydinkeskusta

Ydinkeskustan pääkatu on Kauppakatu ja Jyväskylän kaupallinen keskusta on Kauppakadun kävelykadun ympärillä. Kävelyalueiden laajennusten myötä ydinkeskusta on muotoutunut jo laajemmaksi kävelykeskustaksi. Kävelykeskustan alue koostuu Kauppakadun, Väinönkadun ja Asemakadun kävelykatuosuuksista sekä Kauppakadun, Kilpisenkadun ja Puistokadun pihakatuosuuksista. Autoliikenne on vilkkaampaa ydinkeskustaa kiertävillä kaduilla. Ydinkeskustan keskusaukion Kompassin ympärille ovat sijoittuneet Kauppakeskukset Forum ja Jyväskeskus, Tawastinkulma sekä uusin Kauppakeskus Sokkari ja tavaratalo Jyväskylän Sokos. Muut ydinkeskustan Kauppakeskukset Torikeskus ja Kolmikulma sekä Tavaratalo Halonen sijaitsevat muutaman kymmenen metrin päässä Kompassilta.
Jyväskylän tori sijaitsee Yliopistonkadun varrella ja se on siirtymässä 2020-luvulla Hannikaisenkadun Asema-aukiolle rakennettavalle uudelle toriaukiolle. Kirkkopuistossa sijaitsee Kaupunginkirkko ja sen edessä kaupungintalo ja Jyväskylän kaupunginteatteri ja vastakkaisella sivulla sijaitsee Jyväskylän Taidemuseo. Jyväskylän keskustassa yläkaupungiksi kutsutaan Kauppakadun kortteleita Kilpisenkadun ja Vaasankadun välillä. Kauppakadun poikki kulkevan Asemakadun päässä on vanha Jyväskylän Lyseon lukio koulurakennus.
Keskustassa sijaitsee myös Jyväskylän Matkakeskus, jossa ovat rautatieasema sekä linja-autoasema.
Kuvia Jyväskylän keskustasta

Kauppakeskus Forum
Vasemmalla Torikeskus ja Oikealla Jyväskylän Sokos
Jyväskylän Lyseon lukio Yliopistonkadulta
Jyväskeskus kuvattuna Kompassilta
Torikeskus Väinönkadulta
Kaupungin kirkko, taustalla Jyväskylän kaupungintalo
Jyväskylän kaupunginteatteri syksyllä 2007
Jyväskylän matkakeskus ja rautatie
Kirjallisuutta

Jussi Jäppinen: Oletko koskaan nähnyt kauniin kaupungin (2005).
Jussi Jäppinen: Hauskanlainen katuperspektiivi (2015).
Aiheesta muualla

Kuvia tai muita tiedostoja aiheesta Keskusta (Jyväskylä) Wikimedia Commonsissa
Jyväskylän keskustan kartta (Arkistoitu – Internet Archive)
Jyväskylän kaupunkikeskustan verkkosivut
Jyväskylän kaupunginosat suuralueittain
| --- | --- |
01 Kantakaupunki:  1. Keskusta (Kirkkopuisto) · 2. Harju · 3. Puistola (Aren aukio; Tourujoki) · 4. Lutakko · 5. Mattilanpelto · 6. Mäki-Matti (Hippos; Rautpohja)  · 9. Kukkumäki · 11. Nisula (Viitaniemi) · 12. Taulumäki · 14. Tourula (Kangas) · 29. Mannila
02 Kypärämäki-Kortepohja:  7. Kypärämäki (Köhniö) · 8. Savela · 17. Kortepohja (Haukkala; Kortesuo; Laajavuori; Ylioppilaskylä)
03 Lohikoski-Seppälänkangas:  13. Lohikoski  (Holsti; Kyyhkysenmäki; Lahjaharju; Paloniemi) · 19. Seppälänkangas  (Heinälampi) · 48. Tyyppälä · 64. Ankeriasjärvi
04 Huhtasuo:  15. Kangasvuori (Pupuhuhta; Rasinrinne; Seppälä) · 20. Huhtasuo (Huhtakeskus; Kangaslampi; Sulku)
05 Kuokkala:  22. Ristonmaa · 23. Kuokkala (Ainolanranta; Kekkola; Pohjanlampi; Tikka) · 24. Kuokkalanpelto · 25. Ristikivi · 26. Nenäinniemi · 27. Hämeenlahti (Samulinniemi)
06 Keltinmäki-Myllyjärvi:  18. Keltinmäki (Keltinkeskus; Mustalampi; Myllyjärvi; Mäyrämäki; Ylä-Myllyjärvi) · 35. Taka-Keljo · 36. Hanhiperä · 37. Valkeamäki
07 Keljo:  10. Keljo (Keljonkeskus; Tarhamäki; Valkola) · 21. Keljonkangas (Sarvivuori) · 28. Sääksvuori · 30. Etelä-Keljo
08 Halssila:  16. Halssila  (Aittorinne; Kivistö; Tuohimutka)
09 Säynätsalo:  31. Säynätsalo · 32. Lehtisaari · 33. Muuratsalo (Haikka) · 34. Kinkovuori
10 Tikkakoski-Nyrölä:  58. Nyrölä · 60. Kuikka · 61. Tikka-Mannila · 62. Tikkakoski · 63. Kuukanpää
11 Palokka-Puuppola:  41. Palokka · 42. Mannisenmäki · 43. Rippalanmäki · 44. Haukkamäki · 45. Kirri · 46. Heikkilä · 47. Pappilanvuori · 49. Hiekkapohja · 50. Matinmäki · 51. Jylhänperä · 52. Puuppola · 53. Saarenmaa · 57. Vertaala
12 Vaajakoski-Jyskä:  65. Sulunperä · 66. Jyskä · 67. Väinölä · 68. Haapaniemi · 69. Vaajakoski (Wessmanninmäki) · 70. Kaunisharju · 71. Tölskä · 72. Kanavuori · 73. Hupeli (Kairahta) · 74. Laajaranta  (Vuoritsalo) · 75. Oravasaari · 76. Pohjola · 77. Pitkäjärvi · 78. Leppälahti · 79. Mehtovuori
13 Kuohu-Vesanka:  38. Ruoke · 54. Vesanka (Perälä) · 55. Kuohu · 56. Varsalanperä
14 Korpilahti:  80. Kirkonmäki · 81. Ikolanmäki · 82. Iloniemi · 83. Kemppaisenmäki · 84. Kotamäki · 85. Tähtiniemi · 86. Korpiaho-Heinosniemi · 87. Tikkala (Moksi; Sarvenperä; Tikkala) · 88. Hirvimäki-Puolakka (Saakoski) · 89. Vespuoli (Oittila; Putkilahti)
Slovenian europarlamenttivaalit 2009

Vuoden 2009 europarlamenttivaalit järjestettiin Sloveniassa sunnuntaina 7. kesäkuuta 2009. Kyseessä oli toiset Sloveniassa järjestetyt europarlamenttivaalit. Sloveniasta valittiin europarlamenttiin seitsemän meppiä. Yhteensä parlamenttiin valittiin 736 meppiä 27 EU:n jäsenvaltiosta.
Lissabonin sopimuksen astuttua voimaan Slovenia saattoi nimittää yhden mepin lisää.
Tulokset

| Puolue | Puolue | Johtaja | Parlamentti- ryhmä | Äänet> Määrä | Äänet> %  | Äänet> +− % | Paikat> Määrä | Paikat> +− |
| --- | --- | --- | --- | --- | --- | --- | --- | --- |
|   | Slovenian demokraattinen puolue | Janez Janša | PPE | 123 369 | 26,65 | + 9,00 | 2 | = |
|   | Sosiaalidemokraatit | Borut Pahor | PES | 85 402 | 18,45 | + 4,30 | 2 | + 1 |
|   | Uusi Slovenia | Ljudmila Novak | PPE | 76 497 | 16,53 | - 7,04 | 1 | - 1 |
|   | Liberaalidemokraatit | Katarina Kresal | ELDR | 53 212 | 11,50 | - 10,41 | 1 | - 1 |
|   | Zares | Gregor Golobič | ELDR | 45 237 | 9,77 | + 9,77 | 1 | + 1 |
|   | Senioripuolue | Karl Erjavec | Ei ole | 33 291 | 7,19 | + 7,19 | 0 | = |
|   | Kansanpuolue | Radovan Žerjav | PPE | 16 599 | 3,59 | - 4,82 | 0 | = |
|  | Kansanpuolue | Karl Erjavec | Ei ole | 13 227 | 2,86 | - 2,16 | 0 | = |
|   | Muut |  |  | 16 065 | 3,47 | - | 0 | = |
| Hyväksytyt äänet | Hyväksytyt äänet | Hyväksytyt äänet | Hyväksytyt äänet | 463 472 |  |  | 7 | = |
| Hylätyt äänet | Hylätyt äänet | Hylätyt äänet | Hylätyt äänet | 18 586 |  |  |   |   |
| Yhteensä | Yhteensä | Yhteensä | Yhteensä | 482 058 |   |  |  |  |
Smile (Avril Lavignen kappale)

| ”Smile” Avril Lavigne |
| --- | --- | --- |

Singlen tiedot
 Albumilta: Goodbye Lullaby
 Äänitetty : 2010
 Julkaistu: 6. toukokuuta 2011
 Formaatti: CD, digitaalinen lataus
 Tuottaja(t): Max Martin, Shellback
 Tyylilaji: pop-rock, pop-punk
 Kesto: 03.29
 Levy-yhtiö: RCA Records
Avril Lavignen muut singlet
| ”What the Hell” 2011 | ”Smile” 2011 | ”Wish You Were Here” 2011 |
Smile on kanadalaisen Avril Lavignen toinen single hänen vuonna 2011 julkaistulta albumilta Goodbye Lullaby. Kappaleen sanoituksesta vastaavat Lavigne, Max Martin ja Shellback ja tuotannosta Martin sekä Shellback. Single julkaistiin Australiassa 11. huhtikuuta 2011 ja muissa maissa touko-kesäkuussa.
Belgiassa (Flanderi) single sijoittui singlelistan sijalle 15, Australiassa sijalle 28 ja Uudessa-Seelannissa sijalle 30.
Som

| Som |
| --- | --- |
 Fulton rakenteilla

Aluksen vaiheet
Rakentaja:  Electric Boat Company, Groton, Connecticut
Laskettu vesille:  12. kesäkuuta 1901
Palveluskäyttöön:  huhtikuu 1905
Poistui palveluskäytöstä:  uponnut 23. toukokuuta 1916
Tekniset tiedot
Uppouma:  105 t (pinnalla) 124 t (sukellus)
Pituus:  20,1 m
Leveys:  3,6 m
Syväys:  3,3 m
Koneteho:  1 × bensiinimoottori, 160 hv (pinnalla) 1 × sähkömoottori 70 hv (sukellus)
Nopeus:  8,5 solmua (pinnalla) 6 solmua (sukellus)
Toimintamatka:  500 merimailia@8,5 solmua (pinnalla) 30 merimailia@6 solmua (sukellus)
Miehistöä:  22
Aseistus
Aseistus:  1 × 450 mm torpedoputkea
Som (ven. Сом, Som, suom. monni) oli Venäjän keisarikunnan laivaston Som-luokan sukellusvene, joka upposi 10. toukokuuta 1916 Ahvenanmerellä.
Valmistus

Electric Boat Company tilasi aluksen telakaltaan. Alus laskettiin vesille 12. kesäkuuta 1901 ja valmistui vielä samana vuonna.
Hankinta

Hollandin suunnittelema Electric Boat Companyn 1901 valmistama Fulton oli koekäyttöön tehty sukellusvene, jolla testattiin Yhdysvaltain laivastolle suunniteltavaa Adder-luokkaa. Venettä kävi 1901 testaamassa Venäjän keisarikunnan sukellusveneiden teknisen lautakunnan jäsen luutnantti Beklemishev, joka antoi aluksesta kielteisen raportin. Syksyllä Beklemishevin palatessa Venäjälle, Electric Boat Company teki tarjouksen valmistaa kuusi sukellusvenettä keisarikunnan laivastolle. Tarjouksesta kuitenkin kieltäydyttiin.
Venäjän-Japanin sodan alkaminen helmikuussa 1904 aiheutti, että laivastoministeriö tilasi Nevan telakalta kuusi sukellusvenettä. Veneiden piti perustua Fultoniin, jonka lisenssi tuli hankkia. Japanin joukkojen uhatessa Port Arthuria ministeriö valtuutti Nevan telakan ostamaan Fultonin.
Palvelus

Alus siirrettiin yöllä 28.-29. 1904 brittiläiselle höyrylaiva S/S Menanticille, mutta akusto kuljetettiin erikseen. Merellä sukellusvene nimettiin uudelleen Madamiksi. Heinäkuun alussa kuljetus saapui Kronstadtiin, missä sukellusvene purettiin rahtialuksesta. Sukellusvene siirrettiin Pietariin Nevan telakalle, missä tehtiin muutostöitä.
Töiden valmistuttua alus siirrettiin Vladivostokiin Venäjän-Japanin sotaan. Torpedojen puutteen vuoksi se osallistui ainoastaan 28. huhtikuuta 1905 käytyyn taisteluun. Joulukuussa 1914 Som siirrettiin Krimille Mustanmeren laivastoon Sevastopoliin. Seuraavan vuoden heinäkuussa Som vietiin rautateitse Pietariin, josta se jatkoi uuteen kotisatamaansa Maarianhaminaan.
Som törmäsi aamulla 10. toukokuuta 1916 S/S Ingermanlandiin. Aluksen miehistö, kaksi upseeria ja 16 miehistönjäsentä, hukkuivat. Hylyn uskotaan löytyneen Ruotsin rannikolta Ahvenanmereltä uppoamispaikaltaan. Tieto Somiksi oletetun aluksen löytymisestä julkaistiin heinäkuussa 2015.
Aiheesta muualla

Som. Militaryhonors.sid-hill.us
Som-luokan sukellusveneet
| --- | --- |
alkup.:  Som
lisenssivalmisteiset:  Beluga - Losos - Peskar - Štšuka - Sterljad - Sudak
Ströömi

Vartsalan lossi ylittämässä Ströömiä.
Ströömi on salmi Kustavissa, joka erottaa Kivimaan ja Vartsalan saaret toisistaan. Ströömin salmessa liikennöi Vartsalan lossi. Ströömi on kuvattuna Kustavin vaakunassa.
South Bay Lakers

| South Bay Lakers |
| --- | --- |

Liiga:  NBA G League
Perustettu:  2006
Historia:  Los Angeles D-Fenders (2006–2017)
Areena:  UCLA Health Training Center kapasiteetti 750
Kotipaikka:  El Segundo, Yhdysvallat
Värit:                
Presidentti:  Nick Mazzella
Päävalmentaja:  Coby Karl
Kotisivu:  southbay.gleague.nba.com
South Bay Lakers on koripalloseura Kalifornian El Segundosta. Se pelaa NBA:n kehityssarjassa ja toimii NBA-seura Los Angeles Lakersin farmijoukkueena.
Vuosina 2006–2017 joukkue tunnettiin Los Angeles D-Fendersinä.
Aiheesta muualla

Virallinen kotisivu (englanniksi)
Sprengel-pumppu

Sprengel-pumppu.
Sprengel-pumppu on eräs tyhjiöpumpputyyppi.
Katso oheinen kuva. Pumpun toiminta perustuu elohopean putoamiseen pitkin kapillaariputkea. Kukin elohopeapisara vie pudotessaan mukanaan kaasua ja pumppaa näin tyhjiötä kammioon B ja siihen yhdistettyyn astiaan R. Pumppu saa käyttövoimansa elohopean siirtämisestä takaisin yläsäiliöön alasäiliöstä.
Pumpun kehitti Hanoverilaissyntyinen Hermann Sprengel vuonna 1865. Pumpulla saavutettiin aikansa paras tyhjiö, alle 1 millipascalia.
Sportovní Klub Kadaň

| Sportovní Klub Kadaň |
| --- | --- |

Perustettu:  1945
Entiset nimet:  Tatran Kadaň (1945-1959) Slovan Kadaň (1959-1971) TJ DNT Kadaň (1971-1991) 
Kaupunki:   Kadaň
Kotiareena:  Zimní stadion Kadaň
Sarjataso:   1. Národní Hokejová Liga
Värit:                
Päävalmentaja:   Miroslav Novák
Infobox OKVirheellinen NIMI-arvo: 
Sportovní Klub Kadaň on tšekkiläinen jääkiekkoseura Kadaňin kaupungista. Seura on perustettu vuonna 1945 ja se pelaa Tšekin toiseksi korkeimmalla sarjatasolla 1. Národní Hokejová Ligassa.
Aiheesta muualla

Sportovní Klub Kadaňin verkkosivut (tšekiksi)
Spressa delle Giudicarie

Spressa delle Giudicarie on italialainen lehmänmaidosta valmistettava juusto.
Spressa delle Giudicarie -juustoa valmistetaan Italian Alpeilla sijaitsevien Giudicarien, Chiesen, Rendenan ja Ledron kuntien alueella. Joitakin viitteitä juuston historiasta on jo 1200-luvulta. Vuodesta 2003 juustolla on ollut Euroopan unionin nimisuojajärjestelmän mukainen suojattu alkuperänimitys.
Juustoa tehtiin perinteisesti voin valmistuksen sivutuotteena ja juustossa on tästä syystä suhteellisen vähän rasvaa. Juustoa valmistetaan heinäkuusta syyskuuhun ja suojatun alkuperänimityksen sääntöjen mukaisesti lehmiä ruokitaan tuolloin vain heinällä. Juustoa valmistettaessa maitoon lisätään juoksute, jonka jälkeen muodostuva juustomassa pilkotaan ja muotitetaan. Juusto suolataan suolaliuoksessa ja sen kypsymiseen kuluu yli kolme kuukautta.
Valmis juusto on rakenteeltaan puolikovaa. Juustolla on ruskea tai keltainen kuori, sekä norsunluunvalkoinen sisältö. Juuston maku voimenee kypsymisajan mukaan. Juustoa käytetään sellaisenaan tai esimerkiksi ainesosana muussa ruuanlaitossa.
Khloé Kardashian

| Khloé Kardashian |
| --- | --- |
 Khloé Kardashian vuonna 2016
Henkilötiedot
Koko nimi:  Khloé Alexandra Kardashian
Syntynyt: 27. kesäkuuta 1984 (ikä 40) Los Angeles, Kalifornia
Ammatti:  televisiopersoona, seurapiirihenkilö, näyttelijä, malli ja kirjailija
Puoliso:  Lamar Odom (2009–2016) Tristan Thompson (2017–2019)
Lapset:  True Thompson (2018), Tatum Thompson (2022)
Näyttelijä
Aktiivisena:  2007–
Merkittävät roolit:  Khloé - E! Rikkaat Kardashianit
Aiheesta muualla
Viralliset kotisivut
IMDb 
Khloé Alexandra Kardashian (s. 27. kesäkuuta 1984) on yhdysvaltalainen televisiopersoona ja Kris Jennerin ja Robert Kardashianin tytär. Hänet tunnetaan parhaiten tv-sarjoista E! Rikkaat Kardashianit (Keeping Up with the Kardashians) ja Kourtney and Khloé Take Miami. Hän omisti siskojensa Kim Kardashianin ja Kourtney Kardashianin kanssa vaateliike Dashin (vaateliike ei ole  enää toiminnassa)
Biografia > Nuoruus

Kardashian syntyi Los Angelesissa, Kaliforniassa. Hän on Kris Jennerin ja Robert Kardashianin kolmas lapsi ja hänellä on kaksi vanhempaa sisarusta Kim Kardashian ja Kourtney Kardashian, nuorempi veli Rob Kardashian sekä kaksi sisarpuolta Kendall Jenner ja Kylie Jenner. Kardashianin isä Robert Kardashian tuli aikoinaan tunnetuksi O. J. Simpsonin asianajajana. Kardashianin vanhemmat erosivat vuonna 1989 ja Kris äiti menikin uudelleen naimisiin olympiavoittaja Caitlyn Jennerin (silloin Bruce Jenner) kanssa. Pari erosi vuonna 2015. Robert-isä kuoli vuonna 2003 syöpään. Omien sisarusten lisäksi uusperheeseen kuuluu Caitlynin lapset Cassandra Marino, Burt Jenner, Brandon Jenner ja Brody Jenner.
Biografia > Ura ja opiskelu

Kardashian kävi teini-ikäisenä sisarustensa tavoin Marymount High Schoolia, joka on roomalaiskatolinen tyttökoulu Los Angelesissa. Hän kuitenkin jätti koulun kesken ja aloitti kotikoulun, josta sai myöhemmin GED:n 17-vuotiaana. Kardashian tuli julkisuuteen vuonna 2007, kun heidän perheensä sai oman tosi-tv-sarjan E! Rikkaat Kardashianit. Kardashian on mukana sarjasta poikineissa Spin-off-sarjoissa. Kardashian on myös mukana perheensä muotiyrityksessä nimeltä Dash. Heidän myymälöitään on mm. Los Angelesissa, Miamissa ja New Yorkissa. Hän on ollut mukana monissa tosi-tv -sarjoissa, muun muassa Diili-ohjelman julkkisversiossa. Vuonna 2012 hän juonsi X FActor USA -ohjelmaa Mario Lopezin kanssa.
Biografia > Khloé Kardashianin kirjat

Kardashian Konfidential (2010)
Dollhouse (2011)
Strong Looks Better Naked (2015)
Biografia > Yksityiselämä

Vuonna 2001 Kardashian joutui auto-onnettomuteen, jonka seurauksena hän sai aivovamman joka aiheuttaa pitkäaikaista muistinmenetystä.
Syksyllä 2009 Kardashian avioitui NBA:ssa pelaavan Lamar Odomin kanssa. Vuonna 2013 Kardashian haki miehestään avioeroa ensimmäisen kerran. Pian tämän jälkeen Kardashian alkoi seurustella räppäri French Montanan kanssa. Lopulliset avioeropaperit Odom ja Kardashian kirjoittivat vuonna 2015, mutta avioeron saanti keskeytyi Odomin jouduttua onnettomuuteen. Lopulta Kardashian perui kokonaan avioeroaikomuksensa, kunnes jätti lokakuussa 2016 avioerohakemuksen uudelleen. Ero astui virallisesti voimaan joulukuussa 2017.
Vuonna 2016 Kardashian alkoi seurustella Tristan Thompsonin kanssa, jolla on Prince-poika edellisestä suhteestaan. Kardashian synnytti tyttövauvan, True Thompsonin 12. huhtikuuta 2018.
2022 Kardashian sai Thompsonin kanssa poikavauvan sijaissynnyttäjällä. Poikavauva sai nimekseen Tatum Thompson.
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 2010 |  Psychotherapist  | Dannii Hillman |
Filmografia > Omana itsenään televisiossa

| Vuosi | Televisiosarja |
| --- | --- |
2007-: E! Rikkaat Kardashianit
2008: MADtv
2009: The Celebrity Apprentice
2009-2010: Kourtney and Khloé Take Miami
2010: Fashion police
2011: Law and Order: LA
2011-2012: Kourtney and Kim Take New York
2011-2012: Khloé & Lamar 
2012: Punk’d 
2012: The X Factor
2013: Real Husbands of Hollywood
2014: Kallista kipua
2014-: Kourtney and Khloé Take The Hamptons
2015: I Am Cait
2015-: Dash Dolls
2016: Kocktails with Khloé
2016: Revenge Body with Khloé Kardashian
Shripad Yesso Naik

| Shripad Yesso Naik |
| --- | --- |

AYUSH-valtioministeri
 9. marraskuuta 2014 –  
Valtioministeri puolustusministeriössä
 30. toukokuuta 2019  
Edeltäjä:  Subhash Ramrao Bhamre
Kulttuuri- ja turismiasioiden valtioministeri
 26. toukokuuta 2014 – 9. marraskuuta 2014  
Edeltäjä:  Chiranjeevi
Seuraaja:  Mahesh Sharma
Parlamentaarikko Lok Sabhassa
 1999 –  
Henkilötiedot
Syntynyt: 4. lokakuuta 1952 (ikä 72) Pohjois-Goa, Goa, Portugalin Intia
Ammatti:  poliitikko
Puoliso:  Vijaya Shripad Naik
Tiedot
Puolue:  Intian kansanpuolue
Tutkinnot:  Mumbain yliopisto
Hallitus:  Modin I hallitus Modin II hallitus
Shripad Yesso Naik (marathiksi श्रीपाद येस्सो नाईक, Śrīpād Yesso Nāīk; s. 4. lokakuuta 1952) on intialainen poliitikko, joka on toiminut joogasta ja luontaislääkinnästä vastaavana valtioministerinä vuodesta 2014. Naik johtaa AYUSH-ministeriötä, jonka alaisuuteen kuuluu ayurveda-, jooga-, naturopatia-, unani-, siddha- ja homeopatiatiedon ja koulutuksen levittäminen. Vuonna 2019 hänestä tuli puolustusministeriön valtioministeri, minkä lisäksi hän säilyttää aikaisemman virkansa joogaministerinä. Intian parlamentin alahuoneessa Naik on vaikuttanut viiden kauden ajan vuodesta 1999, minkä lisäksi hän on hoitanut useita valtioministerin tehtäviä eri ministeriöissä Atal Bihari Vajpayeen hallituksessa.
Naik onnistui perustamaan sata luontaislääkintäsairaalaa ympäri Intiaa vuonna 2017, joiden tulisi työllistää 4000 AYUSH-lääkäriä. Intian sisäministeriön hyväksynnällä Naik ilmoitti vuonna 2018 perustavansa ayurvedalaitokset Intian uusiin lääketieteellisiin instituutteihin ja muutamiin rajavartioston sairaaloihin. Hänen johtamaansa ministeriötä on syytetty pseudotieteellisten väitteiden levittämisestä.
Aiheesta muualla

Wikimedia Commonsissa on kuvia tai muita tiedostoja aiheesta .
Intian parlamentin alahuoneen profiili
Profiili AYUSH-ministeriön sivuilla
Shawn Crawford
Henkilökohtaiset ennätykset

100 metrin juoksu: 9,88 (2004)
200 metrin juoksu: 19,79 (2004)
Aiheesta muualla

Crawford Yhdysvaltain olympiajoukkueen sivuilla
Miesten 200 metrin juoksun olympiavoittajat
Sotilaspoliisikomppania

Kaartin Jääkärirykmentin Kaartin Pataljoonan Sotilaspoliisikomppaniassa (SPOLK/KAARTP/KAARTJR) koulutetaan pääkaupunkiseudulle sijoitettavat sotilaspoliisiyksiköt. Varusmiehille koulutetaan sotilaspoliisialan taitojen lisäksi rakennetun alueen taistelua. Erilaisiin koulutettaviin sotilaspoliisitaitoihin kuuluu muun muassa liikenteen ohjausta, kohteiden ja henkilöiden suojaamista, etsintä- ja kiinniottoa, erikoisjoukkojen torjumista sekä järjestyksen ja turvallisuuden ylläpitämistä. Varusmiehet astuvat palvelukseen heinäkuussa ja saavat normaalin sotilaskoulutuksen lisäksi erikoiskoulutuksen sotilaspoliiseiksi. Erikoiskoulutuksen takia palveluksen pituus on 255 vuorokautta. Kaartin Jääkärirykmentissä on kaksi sotilaspoliisikomppaniaa, 1.SPOLK ja 2.SPOLK. 2.SPOLK on vartiovastuussa sekä vastaa kunniakomppaniasta helmikuusta syyskuuhun, ja 1.SPOLK syyskuusta helmikuuhun.
Palveluksen rakenne

Peruskoulutuskauden sisältö on pääsääntöisesti yhtenevä valtakunnallisesti. Kaikille varusmiehille koulutetaan taistelijan perustaitoja kuten ampumataito, sotilaallinen kuri ja järjestys, sekä omien henkilö- ja ryhmäkohtaisten välineiden käsittely.
Erikoiskoulutuskaudella varusmiehet käyvät sotilaspoliisimiehistökurssin, jonka hyväksytysti suorittaminen edellyttää puolustusvoimien asettamien taidollisten vaatimusten läpäisemistä. Kurssilla koulutetaan mm. vartiotoimintaa sekä yksittäisen sotilaspoliisin taitoja.
Sotilaspoliisimiehistökurssin hyväksytysti läpäisseellä on oikeus kantaa sotilaspoliisitunnusta.
Seuraava koulutusvaihe on miehistön erikoiskoulutus, joka sisältää erilaisia kursseja, esimerkiksi tiedustelu- ja tarkka-ampujakurssin, henkilönsuojauskurssin, iskuryhmäkoulutuksen tai panssariajoneuvon kuljettaja- ja maastomoottoripyörä-/lähettikurssin. Tämän jakson tavoitteena on luoda pohja erikoisosaamiselle, jota tarvitaan toimivan sodan ajan yksikön luomiseksi.
Joukkokoulutuskaudella varusmiehet koulutetaan sodan ajan tehtäväänsä, pääkaupunkiseudun puolustamiseen. Sotilaspoliisikomppanian varusmiehet saavat monipuolisen koulutuksen, jonka pohjalta he osaavat taistella sekä rakennetulla- että maastoalueella joukkueena osana komppaniaa.
Rakennetun alueen taisteluharjoitukset ympäri pääkaupunkia sekä luolastoissa  Helsingin alla erikoisjoukkoja vastaan ovat oleellinen osa koulutusta. Laskeutumiskoulutus, erilaiset sovelletut ammunnat kaikilla joukolle kuuluvilla aseilla sekä yhteistoiminta poliisin kanssa ovat osa koulutuksen sisältöä.
Vastuutehtävät

Kaartin Pataljoonan Sotilaspoliisikomppaniat vastaa vartio-osaston asettamisesta. Vartio-osastoon kuuluu myös Suomen tasavallan presidentin linnan kunniavartio. Päivittäin noin joukkueen kokoinen osasto työskentelee Helsingin vartiostossa ja he suorittavat vartiopalvelusta pääkaupunkiseudun alueella.
Edustustehtävät

Vastuu- ja edustustehtävät liittyvät toisiinsa.
Kaartin Pataljoonan sotilaspoliisikomppaniat asettaa vuorotellen maavoimien kunniakomppanian, joka vastaa kaikista puolustusvoimien valtakunnallisista edustusvelvoitteista.
Sotilaspoliisikomppanian kaartinjääkärit edustavat puolustusvoimia keskimäärin 15 kertaa kunniakomppanioissa tai muissa edustustehtävissä. Valtiovierailut, suurlähettiläiden valtuuskirjojen jätöt, vartioparaatit kesäisin ja kunniavartiot sankarihaudoilla ovat usein toistuvia edustustehtäviä.
Sportklubben Unitas

Sportklubben Unitas oli vuosina 1905–1945 toiminut helsinkiläinen urheiluseura, joka tunnetaan ensimmäisenä jalkapallon Suomen mestarina. Unitas oli myös ensimmäisen virallisen jalkapallo-ottelun pelannut suomalainen seura, sekä yksi Suomen Palloliiton perustajajäsenistä. Seuran lajivalikoimaan kuului myös muun muassa yleisurheilu.
Sophienkirche (Berliini)

Kirkko sijaitsee pihan perällä.
Sophienkirche on evankelinen kirkko Berliinin keskustassa. Se sijaitsee Mitten kaupunginosassa Grosse Hamburger Strassen ja Sophienstrassen väliin jäävässä korttelissa.
Kirkko on alun perin Preussin kuningas Fredrik I:n vaimon, kuningatar Sophie Luisen lahjoitus Spandaun esikaupungin asukkaille vuodelta 1712. Friedrich Graelin suunnittelema torni lisättiin 1732–1734 kuninkaan lahjoitettua varat. Se on nykyään Berliinin ainoa säilynyt barokkityylinen kirkontorni. Tornissa on kaksi päällekkäistä kirkonkelloille varattua kerrosta. Kirkon sisätilat uudistettiin vuonna 1892 uusbarokkisiksi ja sen molemmin puolin rakennettiin vuonna 1905 samantyyliset asuintalot. Sophienstrasse on muutenkin Berliinin keskustan parhaiten säilyneitä katuja, ja siellä on useita 1700- ja 1800-luvun asuintaloja.
Sophienkirchen pienelle kirkkomaalle on haudattu monia Saksan historian merkkihenkilöitä, kuten kuoronjohtaja Carl Friedrich Zelter, historiantutkija Leopold von Ranke sekä Saksan ensimmäisiin naiskirjailijoihin kuulunut Anna Louisa Karsch.
Aiheesta muualla

Kuvia tai muita tiedostoja aiheesta Sophienkirche (Berliini) Wikimedia Commonsissa